== Slutspil ==
Stilicho førte Radagaisus til Firenze, og der blev den gotiske konge henrettet 23. august 406.<ref name=autogeneret2>Heather, 2005, side 194.</ref> Stilicho fik ikke lov til at nyde triumfen længe. [[Rhinovergangen 406|Godt fire måneder senere]] gik en endnu større styrke af [[germanere]] over [[Rhinen]] og hærgede i hele Gallien. Heather mener, at Stilicho havde udtyndet garnisonerne langs floden for at skaffe tropper mod goterne<ref>Heather, 2005, side 205.</ref>, og under alle omstændigheder var det umuligt for den romerske hær at standse invasionen ved grænsen. Stilicho forsøgte uden held at stabilisere situationen, og prestigetabet var så stort, at han i løbet af de følgende år mistede sin indflydelse ved hoffet og blev henrettet 22. august 408.<ref>Heather, 2005, side 223.</ref>
Historie